راشد آزر

راشد آزر حیدرآباد، دکن، بھارت سے تعلق رکھنے والے اردو شاعر، مصنف اور نقاد ہیں۔

 خاندان کا پس منظر 
راشد کے والد حسین علی خان انگریزی کے پروفیسر تھے۔ ان کی والدہ معصومہ بیگم ایک سیاسی شخصیت تھیں اور وزیررہ چکی ہیں۔"راشد آزر…ایک برُدبار شاعر"، نسیمہ تراب الحسن، روزنامہ سیاست، حیدرآباد، مئی 7، 2016ء

 تعلیم 
راشد نے ابتدائی تعلیم حیدرآباد پبلک اسکول میں پائی۔ انھوں نے نظام کالج سے ڈگری مکمل کیا۔ اس کے بعد انھوں نے ایل ایل بی کیا اور دو سال پیشہ وکالت سے منسلک رہے۔ بعد میں وکالت کو چھوڑ دیا اور تدریس کے ارادے سے بی ایڈ کیے۔

 پیشہ ورانہ کام 
چونکہ راشد کا طبعی میلان درس کی دنیا سے جڑا تھا، اس لیے بی ایڈ کے فوری بعد وہ حیدرآباد پبلک اسکول میں انگریزی کے مدرس بن گئے۔

 اردو ادب سے وابستگی کا آغاز 
حالانکہ پیشہ ورانہ دنیا میں راشد انگریزی سے وابستہ ہیں، مگر عملی طور پر اردو سے ان کو لگاؤ ہے۔ ان کے والد ان کی اردو شاعری کے خلاف تھے، مگر طبعی رجحان کی وجہ سے وہ اسی سے جڑ گئے۔ وہ ترقی پسند تحریک کا حصہ بن گئے۔

 اصناف سخن 
راشد غرلیں اور قطعات لکھ چکے ہیں۔ مگر وہ بنیادی طور پر نظم گو شاعر ہیں۔

 مجموعات کلام 
راشد کے مجموعات کلام حسب ذیل ہیں:
 نقش آزر 1963ء
 صدائے تیشہ 1971ء
 آبدیدہ 1974ء
 خاک انا 1979ء
 جمع خرچ وفا 1992ء
 خاک انا 1992ء (دو سو رباعیات جو اوزان میں ہیں)
 زخموں کی زبان 1997ء
 اندوختہ 1997ء
 قرض جاں 2003ء
 نقدیات 2007ء

 بطور نقاد 
راشد نے بطور نقاد کئی شعرا کا بغور مطالعہ کیا۔ انھوں نے بطور خاص جائزہ اپنے چھ مضامین میں کیا۔ ان کے مطابق میر تقی میر نے حصول معاش کی خاطر مختلف کام کیے جن میں سفیر بننا، محرر کا کام، جنگی مہم، مصالحت، درویشی، مصاحبت اور رونق محفل بننا شامل ہیں۔ ان مضامین کو انھوں اپنی کتاب میر کی غزل گوئی: ایک جائزہ میں یکجا کیا۔

 کلام پر تبصرے 
شاذ تمكنت نے راشد آزر کی کتاب آبدیدہ کو ایک کرب ناک دیوان قرار دیا۔

 نمونہ کلام 

 حوالہ جات 

زمرہ:اردو شعرا
زمرہ:حیدرآباد، بھارت کی شخصیات